ДОДАТНО ПОЈАШЊЕЊЕ 2

НА ОСНОВУ Питања по расписаној јавној набаци бр. 161-13-О

„Postovani,

Molimo Vas da nam odgovorite na pitanje da li je, vezano za ispunjenost obaveznih uslova za ucesce u postupku javne nabavke, Zakon o javnim nabavkama clan.75 stav 1. tacke od 1 do 4,  dovoljno sto smo upisani u registar ponudjaca, sto se moze videti na sajtu [www.apr.gov.rs](http://www.apr.gov.rs/),  i da li resenje o upisu u registar ponudjaca zamenjuje sve trazene potvrde kojim sa dokazuje ispunjenost obaveznih uslova?”

**ПОЈАШЊЕЊЕ НАРУЧИОЦА**

Поштовани,

у чл. 78. Закона о јавним набавкама, између осталог, стоји:

„Организација надлежна за регистрацију привредних субјеката води јавни регистар понуђача - предузетника и правних лица (у даљем тексту: регистар понуђача) који испуњавају обавезне услове из члана 75. став 1. тач. 1) до 4) овог закона“

.

.

.

„Лице уписано у регистар понуђача није дужно да приликом подношења понуде, односно пријаве доказује испуњеност обавезних услова“

Такође, у конкурсној документацији стоји:

* Наведене доказе о испуњености услова понуђач може доставити у виду неоверених копија, а наручилац може пре доношења одлуке о додели уговора да тражи од понуђача, чија је понуда на основу извештаја за јавну набавку оцењена као најповољнија, да достави на увид оригинал или оверену копију свих или појединих доказа.
* Ако понуђач у остављеном, примереном року који не може бити краћи од пет дана, не достави на увид оригинал или оверену копију тражених доказа, наручилац ће његову понуду одбити као неприхватљиву.
* Понуђачи који су регистровани у регистру који води Агенција за привредне регистре не морају да доставе доказ из чл. 75. ст. 1. тач. 1) Извод из регистра Агенције за привредне регистре, који је јавно доступан на интернет страници Агенције за привредне регистре.
* **Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.**
* Уколико је доказ о испуњености услова електронски документ, понуђач доставља копију електронског документа у писаном облику, у складу са законом којим се уређује електронски документ, осим уколико подноси електронску понуду када се доказ доставља у изворном електронском облику.

Обратите пажњу да се ово односи на доказе од 1 до 4, што значи да остале услове дефинисане конкурсном документацијом доказујете достављањем доказа дефинисаних конкурсном документацијом на дефинисани начин.

Срдачно,

Комисија за јавну набаку